**SASTANAK PROJEKTA 24.10.2014., REKTORAT UNIVERZITETA U BEOGRADU**

Učesnici:

* Jelena Teodorović, Fakultet pedagoških nauka, Jagodina, Univerzitet u Kragujecu
* Violeta Jovanović, Fakultet pedagoških nauka, Jagodina, Unverzitet u Kragujevcu
* Vesna Petrović, Fakultet pedagoških nauka, Jagodina, Unverzitet u Kragujevcu
* Biljana Stojanović, Fakultet pedagoških nauka, Jagodina, Unverzitet u Kragujevcu
* Ivan Ilić, Fakultet pedagoških nauka, Jagodina, Unverzitet u Kragujevcu
* Verica Babić, Ekonomski fakultet, Univerzitet u Kragujevcu
* Snežana Marinković, Učiteljski fakultet, Užice, Unvierzitet u Kragujevcu
* Danijela Petrović, Filozofski fakultet, Univerzitet u Beogradu
* Ivana Petrović, Filozofski fakultet, Univerzitet u Beogradu
* Svetana Čizmić, Filozofski fakultet, Univerzitet u Beogradu
* Milanko Čabarkapa, Filozofski fakultet, Univerzitet u Beogradu
* Maja Jovanović, Filozofski fakultet, Univerzitet u Beogradu
* Slađana Zuković, Filozofski fakultet, Univerzitet u Novom Sadu
* Jelena Maksimović, Filozofski fakultet, Univerzitet u Nišu
* Jelena Osmanović, Filozofski fakultet, Univerzitet u Nišu
* Zorica Marković, Filozofski fakultet, Univerzitet u Nišu
* Marina Matijević, Filozofski fakultet, Univerzitet u Nišu
* Dejan Stanković, Institut za pedagoška istraživanja, Beograd
* Slavica Ševkušić, Institut za pedagoška istraživanja, Beograd
* Sonja Stamenović, Gradska Opština Zvezdara, Beograd

Teme na dnevnom redu:

1. Nastavnici koji će držati kurseve na EdLead masteru, njihovo opterećenje, itd;
2. Vremenski rokovi za proizvodnju dovoljno kvalitetnih silabusa da bi programi ušli u akreditaciju;
3. Popunjavanje i slanje finansijske dokumentacije koordinatoru;
4. Predstojeća putovanja za Mađarsku (jan/feb 2015.) i Finsku (leto 2015);
5. Oprema, zakazivanje sastanaka sa MPNTR, itd;
6. Ostalo.

*Jelena Teodorović* predstavlja agendu sastanka. Tačke 1 i 2 su najveće teme.

Tačka 4 - Predstojeća putovanja za Mađarsku i Finsku

*Jelena Teodorović -* Putovanje za Mađarsku kao dvonedeljno profesionalno usavršavanje, ima drugačiji fokus drugačiji nego u putovanje u Holandiju. U Mađarskoj će se detaljno raditi na silabusima. Datumi su 26.01. do 08.02. Ovo putovanje podrazumeva i konzorcijum sastanak sa menadžerskom strukturom. Tibor i Dora su zamoljeni da podele informacije o smeštaju. Komunikacija oko logistike će se intenzivirati u drugoj polovini oktobra.

Jelena Teodorović preuzima obavezu da podseti Tibora oko pravljenja agende i organizacije smeštaja.

*Jelena Teodorović -* Finska, leto 2015. predlog termina: druga polovina juna / pocetak jula. Sa Mikom je otežana komunikacija mejlovima. Potrebno je u narednih nedelju dana da ostali učesnici provere koje su to dve nedelje na leto 2015 koje bi mogle biti provedene u Finskoj. Predloge poslati Ivanu, a Jelenu Teodorović držati na Cc. Porebno je dati dva predloga termina. U Finskoj bi trebalo finalizovati sve silabuse, i to sa finim poliranjem. Mađarska više predstavlja radnu posetu što se tiče silabusa, a Finska može imati više formu studijskog putovanja.

Tačka 5 - Oprema, zakazivanje sastanaka sa MPNTR, itd

*Jelena Teodorović* - UKG sprovodi poziv za javnu nabavku, a posle svaki univerzitet plaća svoju opremu. Svaki univerzitet mora da ima svog predstavnika u komisiji. Ivan je kontakt osobama poslao mejl o predlaganju članova. Do 1.novembra takođe treba revidirati, ukoliko ima potrebe, spisak opreme, inače će se rektoratu UKG predati spiskovi koji su dati u prijavi (partneri projektu dostavljaju spiskove do 1.11.). UBG će dobiti server za videoarhiviranje.

Tačka 3 - Popunjavanje i slanje finansijske dokumentacije koordinatoru

*Jelena Teodorović* - kako bi druga tranša novca mogla da bude isplaćena od strane nosioca projekta partnerima potrebno je dostaviti popunjena dokumenta za pravdanje troškova i kopije supporting documents (timesheets, boarding passes, IMRs, SCs, itd). Treba da se popunjava jedan fajl koji će Ivan svima poslati na popunjavanje. Fajl se zove FINANCIAL STATEMENT, to je originalni TEMPUS dokument koji će biti poslat uz PROGRESS report, kao i uz FINAL report. Takođe, biće poslato i uputstvo kako se dokument popunjava, kao i primer popunjenog dokumenta. Ono što je već poslato u martu ove godine jeste spisak dokumenata koje treba slati po svakoj budžetskoj liniji. Prema ovom dokumentu treba pripremiti svu supporting dokumentaciju. Sva dokumentacija koja se šalje rektoratu treba da se skenira i da svaki univerzitet ima svoju arhivu. Progress report se šalje u maju 2015.

*Verica Babić* predlaže da Ivan danas na sastanku pokaže taj spisak dokumenata i novi fajl koji će biti poslat i da predstavi i objasni danas na sastanku umesto samo u mejlu. Ova sugestija je prihvaćena.

*Jelena Teodorović* – kada je reč o isplati honorara, trebalo bi da ih je samo IPI isplatio. Ostalo je otvoreno pitanje oko oporezovanja honorara koji se isplaćuju iz donatorskih sredstava (EU sredstva). Jelena je pisala TEMPUS kancelariji, ali još uvek čeka odgovor. Poreska uprava vrši provere i dešava se da su napravljeni propusti - dešavalo se da su isplate oporezovane iako nije trebalo, ili da je osoba dobila obavestenje o neplaćenom porezu, što znači da nije od strane institucije Poreskoj upravi dostavljena dokumentacija koja potvrđuje da su to sredstva EU. Povodom toga se Jelena obratila TEMPUS kancelariji i trebalo bi da se tako reše nedoumice oko oporezivanja, kako bi isplate honorara išle u skladu sa propisima. Još uvek ostaje otvoreno pitanje šta sa onima koji su već isplatili honorare (npr. IPI). Sledeća tranša sredstava od nosioca projekta ka partnerima će biti veća od 6 meseci. Ne može biti za celu godinu zbog Progress reporta.

*Jelena Teodorović* podseća da je potrebno početi sa planiranjem kofinansiranja.

*Ivan Ilić* predstavlja FINANCIAL STATEMENT. Ovaj dokument je jednostavniji za popunjavanje od dokumenta koji je već poslat u martu. Staff costs i Travel&Stay costs su najvažnije kategorije za popunjavanje. Svaka linija u tabeli predstavlja po jedan trošak (jednu isplatu) za po jednu osobu koji treba opravdati po jednim fajlom u pdf-u. Neophodno je napraviti link od tabele ka pomennutom fajlu (biće dato uputstvo u mejlu). Svi fajlovi moraju biti u pdf-u. Svaki univerzitet poštuje politiku svog rektorata, kada je reč o finansijskim procedurama. Ono što projekat traži jeste da se u ovom dokumentu prikaže na ovaj način svaki trošak, pravdajući neophodnim dokumentima.

*Danijela Petrović* pita da li putno osiguranje koje UBG ne priznaje može da bude kofinansiranje?

*Jelena Teodorović I Ivan Ilić* - UBG ne priznaje putno osiguranje kao opravdan trošak. To ne može predstavljati kofinansiranje. Kofinansiranje su troškovi koje UBG priznaje kao svoj trošak.

*Verica Babić* pita zašto nisu potpisani IMRovi i Staff Convention formulari zbog čega je kasnila isplata što vodi tome da pare ostaju neraspodeljene. Neophodno je voditi računa o tome.

*Jelena Teodorović* objašnjava da je sva ta dokumentacija poslata TEMPUS kancelariji na proveru da Ii je dobro popunjena. Rektorat UKG je do 15.10. zatvarao 4 projekta i nije mogao da se bavi našim. Sad kad smo dobili potvrdu da je sve ok, sada ide potpisivanje.

*Jelena Teodorović* naglašava da je 5.novembar rok za slanje Financial statement-a partnera na UKG za prethodni period. U gorepomenutom mejlu, biće poslato i uputstvo za kodiranje fajlova (po osobi). Ivan će poslati.

Tačka 1 - Nastavnici koji će držati kurseve na EdLead masteru, njihovo opterećenje, itd;

Na osnovu dokumenata koje je podelila *Maja Jovanović* (opterećenje UNI i UBG nastavnika, predlog UNS i UKG), počinje diskusija o temi 1. Logika kojom je podela pravljena je u skladu sa akreditacijom (70% osoba mora da dođe sa fakulteta koji akredituje program, a 30% sa drugih). Nastavnici sa različitih fakulteta a na identičnim kursevima će raditi u timovima na razvijanju silabusa za ove kurseve kako bi silabusi bili isti.

*Slađana Zuković* navodi da su se oni vodili dogovorom da UNS sarađuje sa UBG, a UKG sa UNI, imajući u vidu da samo 10% ugovora može da se pravi sa ljudima sa drugih institucija i da se mogu desiti određeni problemi na samom univerzitetu. Svi ljudi u datoj strukturi su sa UNS i UBG, ali, zbog ekspertize je uzeto i par ljudi sa UKG. *Jelena Teodorović je rekla da do*

*Jelena Teodorović* navodi da je dogovor UNS-UBG i UKG-UNI bio jedan od predloga i da nikad nije dogovoren i da je UKG pravio strukturu o tome ko šta predaje i ko šta drži, prema kriterijumu ekspertize. Takođe je navela da 10% ugovora neće biti problem dok projekat traje (jer to pravilo ne važi za aktivnosti finansirane iz EU projekata, a i svaki univerzitet ima svoj budžet za isplatu), ali da može da bude problem kasnije. Na UKG su uključivani ljudi sa svih univerziteta kao i sa više fakulteta na UKG. Negde oko 73% je FPN ljudi. Zvanično u akreditacijama ljudi sa IPI-ja ne mogu da predaju na master studijama (samo doktorskim, sa istraživačkim zvanjem). Međutim, Jelena Teodorović predlaže da se ljudi sa IPI-ja uključe kao neka vrsta neformalizovanih predavača na određenim kursevima, na onim na kojima su eksperti za oblast. Takođe biće uključeni u razvoj kurseva.

*Danijela Petrović* skreće pažnju kako se ne pominju svi ljudi sa UBG koji bi mogli da budu uključeni, dok ovi koji se pominju imaju veliko opterećenje.

*Ivana Petrović* uočava da ima potencijalne greške u njenom opterećenju. Jedan kurs na UBG je prijavljen samo na Ivanu Petrović, iako bi bio razvijan i sprovođen timski (Danijela Petrović, Ivana Petrović, Svetlana Čizmić, Milanko Čabarkapa).

*Jelena Teodorović* navodi da bi veliki broj ugovora bio problem nakon završetka implementacije projekta. Zato će se ugovori potpisivati sa jednom osobom, ali ta osoba može da ima tim oko sebe. Administrativno drugačije nije moguće zbog odnosa 70:30*.*

*Jelena Teodorović* predlaže da se i po jedan direktor uključi u svaki tim koji će razvijati silabuse. Takođe, Jelena Teodorović upućuje molbu da se nalazi a Cc u svim dogovorima oko silabusa. Bilo bi dobro da postoji grupa od 3-4 ljudi koja će voditi računa da svi predmeti na kojima će se ovde raditi, budu povezani međusobno, da vodi računa da se za svaki kurs odgovara na pitanja ŠTA, KAKO i ZAŠTO.

*Marina Matijević* ističe da je moguće odgovoriti na ova pitanja ukoliko krenemo od ishoda učenja i povezivanja sa Blumovom taksonimijom.

*Danijela Petrović* predlaže da razvijanje kursa Komunikacija i partnerstvo preuzme koleginica Lidija Zlatić iz Užica, s obzirom da se bavi ovim pitanjem.

*Marina Matejević* pokreće pitanje oko izbornog bloka 2, odnosno pita koji predmeti ulaze u ovaj izborni blok.

*Jelena Teodorović* odgovara da to treba da budu predmeti koji već postoje na instituciji. Međutim, suočavamo se sa problemom da ti kursevi moraju da budu usklađeni u odnosu na nivo studiranja, broj kredita kao i na semestar u kom bi se na masteru odvijali. Jedan od predloga je da se to reši tako što će kursevi iz izbornog bloka 2 da predstavljaju potpuno nove kurseve (koji su tematski slični sa postojećim). Takođe, Jelena Teodorović postavlja pitanje da li je moguće da ti kursevi iz izbornog bloka 2 dođu sa drugih institucija.

*Ivan Ilić* navodi da ovi predlozi otvaraju pitanje povećavanje opterećenja nastavnika. Takođe, uzimanje kurseva sa drugih institucija (u okviru izbornog bloka 2) otvara problem angažovanja, potpisivanja ugovora itd.

*Slađana Zuković* navodi da u strukturi programa piše da se izborni blok 1 ponavlja u okviru bloka 2. Slađana smatra da su predmeti iz bloka 1 važni i da treba da se ponove.

*Ivan Ilić* kaže da to nije tehnički izvodljivo. Ima se jedna izbrna pozicija i na toj jednoj se biraju 2 predmeta.

*Jelena Teodorović* se obavezuje da pošalje Ivanu Iliću akreditaciju Mastera iz Obrazovnih politika da vidi kako je to pitanje rešeno (sa izbornim pozicijama i kreditima). Takođe navodi, da predmeti iz izbornog bloka 1 i 2 pokrivaju teme koji su od različite važnosti za direktora (npr. Upravljanje promenama je bazičnije od Inkluzivnog obrazovanja kada je reč o liderstvu).

*Ivana Petrović* postavlja pitanje da li izborna pozicija 1 može da nosi 12 kredita i da se odatle biraju 2 predmeta?

*Jelena Teodorović* navodi da jeste.

*Violeta Jovanović* predlaže da se ne širi postojeća lista.

*Danijela Petrović* iznosi svoje slaganje da je izborna pozicija sa 12 kredita rešenje (ne postoje dva bloka nego samo izborni blok 1 i odatle se bira 12 kredita).

*Jelena Teodorović* pita oko slaganja ostalih učesnika i potvrđuje da je postignuta saglasnost.

Slađana Zuković pita da li je moguće omogućiti direktorima da slušaju i više kurseva od onog minimuma što je potrebno?

*Jelena Teodorović* potvrđuje da jeste, postoji opcija slušanja predmeta.

*Slađana Zuković* navodi da je u silabusu pomenuta praksa. S obzirom na to, moraju da stoje imena ljudi koji će voditi praksu. Da li da staviti sve ljude koji drže obavezne predmete?

*Ivan Ilić* kaže da je potrebno konsultovati ljude sa obaveznih predmete prilikom razvijanja i osmišljavanja prakse, dok *Slađana Zuković* podseća da neko mora da bude zadužen za implementaciju te prakse. Jedna osoba koja će nadgledati sve.

*Marina Matijević* podseća na prethodno pitanje oko metodologije razvijanja silabusa. Sve što radimo tj. program mora da ma ishode. Ishode onda treba uvezati sa predmetima, pa onda praviti silabuse u skladu sa tim ishodima. Cela priča mora da bude fokusirana oko ishoda. Pored ishoda potrebno je imati i standarde kvalifikacija u vidu. Nacionalni okvir kvalifikacija treba da se poštuje i što je takođe na neki način povezani sa Blumovom taksonomijom.

*Jelena Teodorović* ističe da je Nacionalni okvir kvalifikacija još u izradi i biće naredne 2 godine, nakon čega *Marina Matijević* navodi da bi onda trebalo poštovati Okvir kvalifikacija za osnovne i master studije. Ističe da je ovo način da postignemo održivost kursa.

*Danijela Petrović* ističe da bi trebalo da postoji radna grupa koja će da osigura povezanost ishoda predmeta i ishoda čitavog programa.

*Verica Babić* otvara pitanje nomenklature.

*Jelena Teodorović* navodi da je ovaj program interdisciplinaran i da se zbog toga naziv od akreditacione komisije direktno prosledjuje Nacionalnom savetu za visoko obrazovanje. Možemo mi da se dogovorimo koje zvanje se dobija završavanjem ovog mastera jer ćemo morati to da specifikujemo u akreditacionim dokumentima.

*Jelena Teodorović* određuje da će radnu grupu koja će biti zadužena za razvijanje ishoda sačinjavati Marina Matijević, Danijela Petrović, Zorica Marković, Slavica Ševkušić, Sonja Stamenović, Dejan Stanković.

Tačka 2 - Vremenski rokovi za proizvodnju dovoljno kvalitetnih silabusa da bi programi ušli u akreditaciju

*Jelena Teodorović* navodi da bi rok za predaju silabusa na akreditaciju trebalo da nam bude decembar 2014, ako je plan da se prva generacija upiše oktobra 2015. Po predavanju za akreditaciju nastaviće se detaljniji rad na predmetima do leta - sve do Finske - kada će silabusi biti razrađeni po nedeljama, znaće se koje se tačno nastavne metode koriste kada, koja literatura se kada čita, koji zadaci se kada odvijaju, itd.

*Slađana Zuković* navodi da je prvih nekoliko standarda za akreditaciju identično za oba programa.

*Jelena Teodorović* navodi da su oni zadatak za radnu grupu koja će raditi ishode čitavog programa. Ističe takođe da je rok za predaju tog zajedničkog dela (ciljevi, ishodi programa – razvijanje + prvih 7 standarda) 20.novembar. Projektna aplikacija se može koristiti prilikom izrade pomenutih stvari (jer se tu pominju relevantni dokumenti, EU 2020, Strategija razvoja obrazovanja Srbije do 2020, itd), a i istraživanja koja su rađena u IPI-ju

*Snežana Marinković* navodida standardi kompetencija moraju da uđu u akreditacioni materijal, i da se radna grupa mora baviti i time. *Jelena Teodorović* navodi da je u konceptu programa za svaki predmet koji je diskutovan u Amsterdamu već napisano koje standarde koji predmet pokriva i da to treba iskoristiti.

*Verica Babić* podseća da je za standard 6 u akreditaciji neophodno naći 3 kompatibilna programa, a *Jelena Teodorović* podseća da treba odabrati 3 od 14 programa koji su navedeni u aplikaciji. Pored toga, preostali standardi su specifični za institucije i to se vuče iz postojeće akreditacije za svaku instituciju.

*Jelena Teodorović* pokreće pitanje broja studenata koji se upisuju na master.

*Ivan Ilić* predlaže 50 studenata jer je vrlo mala razlika u opterećenju.

Violeta Jovanović ističe da treba voditi računa o tome da je ovo prva godina, pilot godina sa pilot brojem, i da treba krenuti sa umerenim brojem kako bi se sve stiglo. Kasnije je moguće slati zahtev za proširenje. Iskustvo sa mastera OP je pokazalo da je bolje manji broj prve godine. Zaključak je da je to za sada 25 UKG + 25 UNS, ali *Jelena Teodorović* ostavlja mogućnost da to promenimo, zavisno od toga da li će možda deo studenata biti direktori koji uzimaju samo deo programa (a to će zavisiti od skorašnjih razgovora u MPNTR).

*Jelena Teodorović* podseća da je i Standard 7 (upis studenata) je takođe zajednički, i pita ko će biti zadužen za taj standard? Prijavljuju se Ivana Petrović, Danijela Petrović, Maja Jovanović i Milanko Čabarkapa.

*Slađana Zuković* pita da li silabusi za isti predmet na dva fakulteta moraju da budu identični?

*Jelena Teodorović* odgovara potvrdno i da navodi da je to ideja projekta, da se pruži koherentna, istovetna obuka svim direktorima i drugim zainteresovanima u Srbiji.

*Jelena Teodorović* se obavezuje da će do 3.novembra da proizvede finalni koncept programa (kao iz Amsterdama) i da pošalje svim radnim grupama. Na kraju svakog kursa pišu standardi kompetencija.

*Jelena Teodorović* zakazuje sledeći sastanak za 28.11., u petak, u Jagodini.

Tačka 5, nastavak i Tačka 6 – ostalo (Feedback sa monitoring posete)

*Jelena Teodorović* iznosi utisak kao da je izveštaj TEMPUS kancelarije različit od sastanka koji se odvijao 3. juna u Jagodini. U izveštaju stoji da je generalni stav da master nije u skladu sa potrebama zemlje. Projekat se sa tim ne slaže i ne slaže se da je to zaključak sa sastanka. Takođe, projekat je više puta kontaktirao MPNTR, ali od MPNTR nije dobio nikakvu odluku o obukama direktora, te ne zna zaista koji je zvaničan stav MPNTR o tome (pravilnik se ne radi sada, nije data projektu ni radna verzija na uviđaj, itd). I to je suprotno onome što je napisano u izveštaju (da postoje određene potrebe zemlje kako obuka za direktore treba da izgleda). Jelena Teodorović će napisati odgovor Briselu, pre čega će poslati pismo svima da ga pročitaju. U tom pismu će stajati objašnjenja svega što se ne smatra tačnim, kao i odgovori na otvorena pitanja i predloge koji su dati u izveštaju (odgovor će biti upućen Antoneli Đorđo).

*Jelena Teodorović* smatra sastanak sa pomoćnicom ministra prof. dr Zoranom Lužani neophodnim.

*Jelena Teodorović* urgira IPI da završi Executive summary dva izveštaja koji bi bio poslat dr Zorani Lužnin. Takođe smatra da bi trebalo da tim od 3-4 ljudi učestvuje na tom sastanaku.

*Danijela Petrović* predlaže da to budu predstavnici svih univerziteta + IPI, a *Jelena Teodorović* kaže da nije ni neophodna reprezentativnost, da ne bismo imali veliku delegaciju:

* + UBG – Danijela Petrović ili Ivana Petrović
	+ UNS – možda Stefan Ninković
	+ UKG – Violeta Jovanović ili Ilijana Čutura + Jelena Teodorović
	+ UNI – Marina Matijević ili Zorica Marković
	+ IPI – Dejan Stanković ili Slavica Ševkušić

*Jelena Teodorović* će inicirati sastanak i javiti ostalima za kada je zakazan.

Rok za Executive summary - treba da bude gotov u nedelji od 27.11. (malo pre sastanka u MPNTR).

*Verica Babić* sugeriše da tim za sastanak sa dr Lužanin ne treba nužno da sačinjavaju predstavnici univerziteta, već treba da razmišljamo o ljudima koji imaju izvesnu moć u okviru svog univerziteta. Tako će se lakše otvoriti otvoriti put ka ministarstvu. *Ivana Petrović* predlaže da se neko iz TEMPUS kancelarije priključi sastanku, dok Jelena Teodorović nije sigurna da bi to bilo u ovom trenutku dobro.

S obzirom da je jedan od stavova MPNTR (kako je navedeno u izveštaju) taj da bi bilo bolje razviti obuku za direktore umesto master programa, jedan od predloga koji mogu biti izneti na sastanku sa dr Lužanin može biti – ukupan broj kredita na masteru je 60, ali 5 kurseva specifičnih kurseva je osmišljeno da pokriva 6 oblasti standarda kompetencija za direktore. Birajući paket od 30 kredita (tih 5 kurseva koji pokrivaju 6 oblasti standarda), direktori mogu da steknu potrebne kompetencije i to može da bude njihova obuka. Preporuka bi bila da tokom prve godine direktorovanja oni uzmu ove kurseve (tri predmeta u prvom semestru, 2 predmeta u drugom) nakon čega mogu da polažu za licencu.

*Marina Matijević* postavlja pitanje da li može master da se koncipira tako da ovih 5 kurseva bude u prvom semestru? Tako bi se onda upisivale dve vrste studenata. Jedni koji dolaze samo po 30 kredita i drugi koji dovršavaju master do kraja. Možda bismo tako izašli u susret MPNTR.

*Jelena Teodorović* ističe da bi u tom slučaju neki kursevi koji su uvodni išli u drugom semestru što ne bi bilo logično. To bi takođe značilo da bi u četiri i po meseca morale da se sa tim direktorima urade sve planirane dugoročne aktivnosti vezane za predmete (i portfolio, i neki zadatak vezan za njihovu praksu i refleksija i sve što bi se inače raposredilo na godinu dana), što je onda protivno kvalitetnoj obuci. Ne smatra ovo dobrom idejom. *Verica Babić* se slaže s obzirom da bi to dovelo do poistovećivanja zahteva mastera i obuka. Nije isti koncept.

Uloge inicijatora / vođa grupe po radnim grupama:

Radna grupa za ishode i prvih pet standarda – Marina Matejević.

Radna grupa za predmete Uvod u liderstvo u obrazovanju i Upravljanje obrazovnim institucijama – Jelena Teodorović. Član ove grupe je, pored profesora i asistenata navedenih u strukturama, takođe i Dejan Stanković.

Radna grupa za predmet Pedagoško rukovođenje – Slađana Zuković.

Radna grupa za predmet Razvoj ljudi – Ivana Petrović. Član ove grupe je, pored profesora i asistenata navedenih u strukturama, takođe i Slavica Ševkušić.

Radna grupa za predmet Upravljanje podacima i projektima – Olivera Knežević-Florić. Član ove grupe je, pored profesora i asistenata navedenih u strukturama, takođe i Dejan Stanković.

Radna grupa za predmet Partnerstva i komunikacija – Danijela Petrović. Član ove grupe je, pored profesora navedenih u strukturama, takođe i Slavica Ševkušić.

Radna grupa za predmet Finansije, pravo i administracija u obrazovnim institucijama – Verica Babić.

Radna grupa za predmet Obrazovne politike i upravljanje promenama – Dejan Stanković.

Radna grupa za predmet Obrazovni sistemi u komparativnoj perspektivi – Jelena Teodorović. Član ove grupe je, pored profesora i asistenata navedenih u strukturama, takođe i Dejan Stanković.

Radna grupa Praksa – Ivan Ilić.

UKG i UNS takođe organizuju (svako za sebe) popunjavanje drugih standarda, knjiga nastavnika i sl.

Rok za završavanje silabusa i slanje na čitanje svim partnerima je 25.novembar.

Sledeći sastanak će biti 28.novembra u Jagodini.